**ДО**

**ОБЩИНСКИ СЪВЕТ**

**БАЛЧИК**

**Докладна от**

**Виктор Лучиянов**

**Председател на**

**Общински съвет-Балчик**

**Относно:** Избор на нов ликвидатор на „Търговски център-Кранево” ЕАД

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Извършена служебна справка на дейността на назначения ликвидатор на „Търговски център-Кранево” ЕАД при която установено следното:

**На първо място** от наличната в администрацията документация е видно, че протокол № 37 от заседание на Общински съвет - Балчик, проведено на 29 март 2019 година на основание чл. 21, ал. 1, т. 23, във връзка с чл. 266, ал. 2 от Търговския закон и чл. 14, ал. 1, т. 17 от Наредбата за условията и реда за упражняване правата на собственост на Община Балчик в търговските дружества с общинско участие в капитала, за участието на Общината в граждански дружества и за сключване на договори за съвместна дейност, Общински съвет- гр. Балчик е взел решение за 1.Продължаване срока за ликвидация на "ТЪРГОВСКИ ЦЕНТЪР КРАНЕВО" ЕАД с 12 месеца и 2. Общински съвет Балчик е възложил на председателя на ОбС да поиска подробен отчет за дейността на ликвидатора на "ТЪРГОВСКИ ЦЕНТЪР КРАНЕВО" ЕАД Милен Йорданов от неговото избиране до настоящия момент, като включва списък на кредиторите и задължения на дружеството.

**На второ място**, видно от протокол № 41 от заседание на Общински съвет - Балчик, проведено на 13 юни 2019 година на основание чл. 21, ал. 1, т. 23 и ал. 2 от ЗМСМА; чл. 219, ал. 2, чл. 221, т. 6 и чл. 248 от ТЗ; чл. 14, ал. 1, т. 13 от Наредбата за условията и реда за упражняване правата на собственост на община Балчик в търговските дружества с общинско участие в капитала и във връзка с докладна записка вх. № 206/03.06.2019 година на Милен Йорданов, ликвидатор на „Търговски център – Кранево” ЕАД и чл. 12, ал. 1, т. 5 от Устава на дружеството, общински съвет - Балчик е избирал Мариела Спиридонова, регистриран одитор, за извършване на одиторски контрол на „Търговски център – Кранево” за 2018 година.

**На трето място** видно от протокол №7 от заседание на Общински съвет - Балчик, проведено на 27 февруари 2020 година е взето решение на основание чл. 266, ал. 2 от Търговския закон и чл. 14, ал. 1, т. 7 и т. 17 от Наредбата за условията и реда за упражняване правата на собственост на Община Балчик в търговските дружества с общинско участие в капитала, за участието на Общината в граждански дружества и за сключване на договори за съвместна дейност с Общински съвет- гр. Балчик: 1. Не дава съгласие за продажба на поземлен имот № 39459.503.182 по кадастралната карта на с. Кранево, община Балчик – терен с площ от 6 710 кв.м., находящ се в с. Кранево, община Балчик, ул. Вит, урбанизирана територия, актуван с акт за частна общинска собственост № 2551/18.07.2006 г. на община Балчик и 2. Не продължава срока за ликвидация на „Търговски център Кранево” ЕАД с 12 месеца.

**На следващо, но не на последно място Ви** уведомявам, че г-н Милен Йорданов е подал молба с рег. №44 от 17.02.2021 г. за освобождаването му като такъв. Извършена е проверка, при която не се установява оттегляне на молбата.

С оглед гореизложеното може да се направи извода, че са налице пропуски в дейността на назначения ликвидатор, изразяващи се в липса на доклади за извършената работа, липса на отчети и представяне на документация пред Общински съвет-Балчик след 2020 г, както и е налице желание от негова страна да бъде освободен, като такъв.

Във връзка с горното възниква необходимостта от предприемане на мерки по освобождаване на г-н Милен Йорданов, поради което предлагам следният

**Проект-решение!**

1.Задължава МИЛЕН ДАНЧЕВ ЙОРДАНОВ в срок от 14 дни от получаване на настоящото решение да предостави пълен отчет за извършената работа, да представи изпратените и връчени пред кредиторите покани, списък на предявените в производството вземания и ако има такива – пълната документация във връзка с тях, както и списък на задълженията към трети лица, да изготви списък и предаде наличните документи по образувани съдебни дела, ако има такива и да предаде всичката налична документация отнасяща се за дейността на дружеството.

2.На основание чл. 14, ал. 1, т. 17 от Наредбата за условията и реда за упражняване правата на собственост на община Балчик в Търговските дружества с общинско участие в капитала за участието на общината в граждански дружества и за сключване на договори за съвместна дейност; чл. 221, т. 9 от ТЗ избира за нов ликвидатор **ВЕЛИЧКА СТЕЛИЯНОВА КАСАБОВА ЕГН \*\*\*\*\*\*\*\*\*\*,** определя месечното и възнаграждение в размер на две минимални работни заплати, като освобождава и прекратява правомощията на МИЛЕН ДАНЧЕВ ЙОРДАНОВ като такъв на „Търговски център-Кранево” ЕАД;

3.Удължава срока на ликвидацията на „Търговски център-Кранево” ЕАД с още 12

(дванадесет) месеца от датата на вписване на новоизбраният ликвидатор по партидата на „Търговски център-Кранево” ЕАД в Търговски регистър към Агенция по вписванията;

4.Упълномощава кмета на общината да извърши всички последващи правни и

фактически действия за изпълнение на решението.

 С уважение,

**Виктор Лучиянов**

***Председател на***

***Общински съвет-Балчик***

ш